Diari Oficial de la Generalitat Valenciana


Sumari del DOGV 5106, del 04-10-2005 (2005/10501)

Informació pública de la rectificació d'errades materials detectades en les normes urbanístiques i plans del Pla General de Castalla.
-------------------------------------------------------------------------------------------------------------------------------------

### Dades del document

Número de DOGV
:   5106

Data del DOGV
:   04-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10972


Organisme emissor
:   Ajuntament de Castalla

Tipus de document
:   Anunci

Informació pública de la rectificació d'errades materials detectades en les normes urbanístiques i plans del Pla General de Castalla. [2005/M10460]
  
L'Ajuntament en Ple, en sessió celebrada el dia 29 d'agost de 2005, i basant-se en l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, ha acordat rectificar les següents errades materials detectades en les normes urbanístiques i plans del Pla General de Castalla en el sentit següent:
  
1. Pla d'ordenació detallada número 3-1 (sòl urbà i urbanitzable. Xarxa primària i secundària). S'observa en la grafia que hi ha una zona ubicada al carrer Major i l'avinguda d'Onil, enfront de l'església, en què s'ha qualificat el sòl com a viari públic i açò és un errada ja que forma part d'un jardí destacat que ja havia sigut inclòs com a espai lliure privat pel Pla General. Per tant, ha de realitzar-se la correcció i delimitar tot l'entorn com a zona verda lliure privada.
  
2. Pla d'ordenació detallada número 3-2 (sòl urbà i urbanitzable. Xarxa primària i secundària). En l'illa sítia en la confluència entre el carrer del Salvador, República Argentina i Reis Catòlics s'ha detectat un errada en el nombre de plantes edificables, ja que és una illa quasi totalment consolidada on les edificacions existents tenen quatre altures (planta baixa + tres), quedant només un solar per edificar i no tindria cap sentit, des del punt de vista urbanístic i estètic, a efectes de consolidació de nucli, edificar-lo només en tres altures, i per això es considera necessària la correcció de l'esmentada errada.
  
3. En la pàgina 58 de les normes urbanístiques del Pla General de Castalla, zona ordenació: nucli històric. Article 6.3.3. Condicions d'ús, s'observa que hi ha una errada en l'ús permés de garatge aparcament, ja que no s'entén com es pot permetre el grau 2 en situació d'este ús (el que suposa superfícies fins a 1.200 metres quadrats en parcel·la exclusiva), ja que provoca un major impacte en entorns d'estes característiques i no es permet en qualsevol grau en planta baixa d'edifici col·lectiu d'habitatges o en planta soterrani, cosa que anul·laria qualsevol afecció de caràcter estètic en estos entorns tan característics dels nuclis urbans. En conclusió, s'entén que ha de permetre's en grau 1 (superfície major de 1.200 metres) i en situacions a), b), d) i f) (parcel·la exclusiva, en edifici exclusiu, en planta baixa d'edifici col·lectiu d'habitatges i prolongació en patis d'illa o de parcel·la o en annex a habitatge unifamiliar i en planta soterrani).
  
Cosa que es fa pública perquè en prengueu coneixement.